Sølvagergård hører under Fonden Perlen og er et bo-trænings tilbud, hvor der er mulighed for at arbejde med færdigheder indenfor det psykiske, fysiske, sociale og praktiske, hvilket gør en i stand til at komme til en afklaring om sit fremtidige liv.

På Sølvagergård arbejdes der målrettet med den motiverende samtale og kognitiv ressourcefokuseret og anerkendende pædagogik. (KRAP)

 Vi bor i et dejligt hus, bygget i 2008 med naturskønne omgivelser. Vi har gode udenoms arealer til fælles aktiviteter og en fælles terrasse, hvor vi bl.a. griller om sommeren.

Vi lægger vægt på at skabe et rart miljø i trygge og hjemlige omgivelser.

Vi har 8 stk., 2 værelses lejlighed med tekøkken, toilet og bad. Derudover har vi fælles køkken, spisestue og dagligstue med TV og DVD.

**Sølvagergårds værdigrundlag:**

**Respekt:** Vi møder beboerne ligeværdigt, og viser forståelse for deres holdninger og synspunkter.

**Nærvær**: Vi giver omsorg, vi er nærværende og varetager beboerens fysiske, psykiske og sociale behov.

**Relationer:** Målet for beboeren er en selvvalgt tilværelse i et samspil med netværk, samfund og kulturkreds.

**Ansvar:** Vi støtter beboeren til selvstændigt, at kunne vælge og træffe beslutninger, så de får størst mulig indflydelse på eget liv.

***Livskvalitet er en selvfølge,***

***men ingen selvfølgelighed.***